cyanic-selkie/wikianc huggingface dataset:
Εύβουλος (Αθηναίος)
Βιογραφία
Η καταγωγή του ήταν από την Ανάφλυστο. Ο επίσης πολιτικός άνδρας και ρήτωρας Διόφαντος από την Σφαιττό τον διόρισε οικονομικό επιστάτη των Αθηνών. Στην διάρκεια της θητείας του η οικονομία της Αθήνας ανέκαμψε και άνθησε όσο ποτέ. Ένα από τα επιτεύγματά του ήταν ο νόμος που απάλλαξε το δημόσιο από την χρηματοδότηση μικρών στρατιωτικών επιχειρήσεων.
Όντας οπαδός του «Κόμματος της Ειρήνης» ο Εύβουλος περί τα 352 π.Χ. ήρθε σε ρήξη με τον Δημοσθένη, ο οποίος σχετικά με το θέμα του ανερχόμενου βασιλείου των Μακεδόνων ρητόρευε υπέρ της πολεμικής σύγκρουσης με τον Φίλιππο Β '. Ήταν υποστηριχτής της κοινής ειρήνης, όπως έκαναν και ο Μεϊδίας, ο Αισχίνης και ο Φωκίων, και η οποία επιτεύχθηκε τελικά το 346 π.Χ. με τη σημαντική συμμετοχή του Φιλοκράτη (βλ. Ειρήνη του Φιλοκράτη).
Όταν ο Φίλιππος κινήθηκε προς την Κεντρική Ελλάδα, ο Ευβούλος ξανά τάθηκε με το μέρος των φιλειρηνικών, αλλά τελικά επικράτησε η φιλοπολεμική παράταξη του Δημοσθένη. Μετά την καταστροφική ήττα της Αθήνας εναντίων των Μακεδόνων στη μάχη της Χαιρώνειας το 338 π.Χ. χάνονται τα ήχνη του Εύβουλου και οη πηγές δεν τον αναφέρουν ξανά.
Κατηγορία:Αρχαίοι Έλληνες
Σοφία του Λάντσμπεργκ
H Σοφία, γερμ. Sophie von Landsberg (π. 1259 - 24 Αυγούστου 1318) από τον Οίκο των Βέττιν ήταν κόρη του μαργράβου του Λάντσμπεργκ και με τους γάμους της έγινε πρώτα δούκισσα της Σουαβίας και μετά δούκισσα του Γκλόγκουφ. Τέλος έγινε ηγουμένη στη μονή της Αγ. Κλάρας στο Βάισσενφελς.
Βιογραφία
Ήταν η μεγαλύτερη κόρη του Θεοδώριχου μαργράβου του Λάντσμπεργκ και της Ελένης των Ασκάνια, κόρης του Ιωάννη Α΄ μαργράβου του Βρανδεμβούργου..
Οικογένεια
Παντρεύτηκε πρώτα το 1266 τον Κορραδίνο των Χοενστάουφεν δούκα της Σουαβίας και βασιλιά της Σικελίας & Ιερουσαλήμ. Ο γάμος έγινε δι' αντιπροσώπου (by proxy, desponsatio per procuratinem), αλλά πριν προλάβει να συναντήσει τη νύφη, ο Κορράδος αποκεφαλίστηκε το 1268. Ίσως το συμβόλαιο γάμου που υπογράφτηκε να ήταν αρραβώνας, καθώς εκείνη ήταν 7 ετών και ο Κορραδίνος 14 ετών.
Το 1271 ήταν 12 ετών, όταν έκανε δεύτερο γάμο με τον Κορράδο Α΄ των Πιαστ-Σιλεσίας δούκα του Γκλόγκουφ, χήρο 40 ετών. Το 1274 απεβίωσε ο Κορράδος Α΄ και η Σοφία επέστρεψε στη χώρα της, όπου έγινε μοναχή στην Αγ. Κλάρα στο Βάισσενφελς και αργότερα εκλέχθηκε ηγουμένη.
Πηγές
Κατηγορία:Οίκος των Βέττιν
Ιατρικά τατουάζ
Τα Ιατρικά τατουάζ είναι τατουάζ που χρησιμοποιούνται για να υποδείξουν ένα σημείο του σώματος ή μια κατάσταση που σχετίζεται με ιατρικούς λόγους. Μπορούν να χρησιμοποιηθούν για πλήθος λόγων:
Ιστορία
Δε μπορεί να οριστεί με βεβαιότητα πότε ξεκίνησαν να γίνονται τα ιατρικά τατουάζ, παρ'όλα αυτά υπάρχουν στοιχεία και αποδείξεις που χρονολογούνται από το 3300 π.Χ.. Ένα φυσικά διατηρημένο ανθρώπινο σώμα που βρέθηκε σε παγετώνα στις Τυρολέζικες Άλπεις είχε σημάδια τατουάζ δημιουργώντας πολλές θεωρίες σχετικά με την ύπαρξή τους. Τα σημάδια βρίσκονται πάνω από την οσφυϊκή μοίρα, το δεξί γόνατο και στους δύο αστραγάλους. Ο ακτινολογικός έλεγχος που έγινε στο σώμα, αποκάλυψε πως ο άντρας έπασχε από οστεοαρθρίτιδα σε αυτές τις αρθρώσεις και οι επιστήμονες τείνουν να πιστεύουν «ότι τα τατουάζ μπορεί να υποδεικνύουν μια μορφή διεγερτικής θεραπείας παρόμοιας του βελονισμού». Οι απόψεις τριών διαφορετικών ειδικών βελονισμού, υποστηρίζουν ότι τα εννιά από τα τατουάζ βρίσκονται τοποθετημένα πάνω ή με απόκλιση 6 χιλιοστών από παραδοσιακά σημεία βελονισμού.
Ακόμα μια καλοδιατηρημένη μούμια που βρέθηκε στη νεκρόπολη της Τσιριμπάγια Άλτα στο νότιο Περού και που τοποθετείται χρονολογικά το 400 π.Χ., έχει επίσης ανεξήγητα τατουάζ σε διάφορες περιοχές πιθανόν για θεραπευτικούς σκοπούς. Ο Σκυθιανός ιππέας έχει διακοσμητικά και μη τατουάζ. «Η διαφορά μεταξύ των τατουάζ είναι τόσο εμφανής που θεωρείται πως η ύπαρξή τους σχετίζονται με πιθανούς θεραπευτικούς λόγους στην παρασπονδυλική περιοχή και στους αστραγάλους.» Τα σημάδια είναι απλά κυκλικά σχήματα και υπάρχουν κατά μήκος της σπονδυλικής στήλης.
Μια βάναυση πρακτική ιατρικού τατουάζ γινόταν από το Γαληνό το 150 μ.Χ.. Στην προσπάθειά του να καλύψει τις θολερότητες του κερατοειδούς καυτηρίαζε την επιφάνεια του ματιού με καυτό στιλέτο και εφάρμοζε σκόνη βαφών όπως κονιοποιημένο κηκίδι και σίδηρο (δείτε μελάνι από όζο σιδήρου) ή κονιοποιημένη φλούδα ροδιού αναμεμειγμένη με άλας χαλκού. Αυτές οι βαφές χρωμάτιζαν τον κερατοειδή, βελτιώνοντας την αισθητική εμφάνιση του ασθενούς. Άλλες πηγές αναφέρουν πως ο Γαληνός χρησιμοποιούσε θειικό χαλκό. Πιθανώς χρησιμοποιούσαν αυτή τη μέθοδο μόνο στην περίπτωση ασθενών με σοβαρές περιπτώσεις λευκώματος του κερατοειδούς. Με τη διάδοση του Χριστιανισμού η εφαρμογή τατουάζ μειώθηκε και εν τέλη κατέληξε να απαγορευτεί με Παπικό διάταγμα το 787 μ.Χ..
Δεν ήταν μέχρι τα μέσα της δεκαετίας του 1800 που εμφανίστηκαν οι πρώτες εργασίες που τεκμηρίωναν την ιατρική χρησιμότητα των τατουάζ. Ένας Γερμανός ιατρός ονόματι Πάουλι χρησιμοποίησε το τατουάζ σε συνδυασμό με θειούχο υδράργυρο και λευκό μόλυβδο για να αποκαταστήσει το φυσικό χρώμα του δέρματος σε περιπτώσεις συγγενών αγγειακών σπίλων. Άλλες περιπτώσεις περιλαμβάνουν το τατουάζ για αισθητικούς λόγους με θειούχο υδράργυρο μετά την πλαστική επέμβαση στα χείλη ύστερα από υπόδειξη του Σούλε το 1850 ή τη σύγχρονη πρακτική του κερατοειδικού τατουάζ που τέθηκε σε εφαρμογή από τον Λούις Βον Βέκερ το 1870.
Τις τελευταίες δεκαετίες, τα ιατρικά τατουάζ τείνουν να ερμηνεύονται ως σημάδια που υποδεικνύουν ιατρικές παθήσεις ή πληροφορίες σχετικά με τον άνθρωπο που τα έχει. Κατά τη διάρκεια του Ψυχρού Πολέμου, οι απειλές του πυρηνικού πολέμου οδήγησε αρκετές Πολιτείες των Η.Π.Α. να λάβουν υπόψη τους τη χρήση τατουάζ που υποδείκνυαν την ομάδα αίματος. Προγράμματα προώθησης έγιναν στο Σικάγο, στη Γιούτα και την Ιντιάνα βασιζόμενα στο σενάριο πως αν έπεφτε πυρηνική βόμβα, θα απαιτούνταν μεγάλες ποσότητες αίματος σε σύντομο χρονικό διάστημα για να αντιμετωπιστούν οι τραυματισμοί. Πολύ λίγες προσπάθειες καρποφόρησαν.
Παραπομπές
Κατηγορία:Ιατρικά τατουάζ Κατηγορία:Τατουάζ - Δερματοστιξία
Βαγράτ Α΄ του Τάο
Ο Βαγράτ Α΄, ბაგრატ I (απεβ. Μάρτιος 945) ήταν Γεωργιανός πρίγκιπας από τον Οίκο των Βαγρατιδών-Ιβηρίας, του κλάδου του Τάο και κληρονομικός ηγεμόνας του Άνω Τάο με τον Βυζαντινό τίτλο του μαγίστρου. Κατείχε επίσης γαίες σε Τζαβαχέτι, Σαβσχέτι, Kόλα, Aρταάνι και Φασιανή.
Ο Βαγράτ Α΄ ήταν γιος του Γεωργιανού βασιλιά Aνταρνάσε Δ΄ και το 941 έγινε δούκας του Άνω Τάο μετά το τέλος τού 3ου εξαδέλφου του Γεωργίου Β΄ (του κλάδου Τάο-Κλαρτζέτι), με τον οποίο η πρώτη δυναστεία του Tάο εξέλιπε. Ο Βαγράτ Α΄ ήταν επομένως ο ιδρυτής της δεύτερης δυναστείας του Τάο, της οποίας η επικράτηση θα διαρκούσε μέχρι το 1000/1001. Σύμφωνα με τον ιστορικό του 18ου αι. Βαχούστι, ο Bαγράτ Α΄ είχε επίσης τον Βυζαντινό τίτλο του κουροπαλάτη, αλλά αυτό δεν επιβεβαιώνεται από προηγούμενες πηγές. Τού Βαγράτ Α΄ επέζησε ένας γιος, ο Aνταρνάσε Ε΄. Μία εκκλησιαστική επιγραφή από το Iσχάνι (τώρα στην Τουρκία) αποκαλεί τον Βαγράτ "μάγιστρο και βασιλιά".
Βιβλιογραφικές αναφορές
Κατηγορία:Κουροπαλάτες Κατηγορία:Μάγιστροι
Μουσείο Στρατηγού Γεώργιου Γρίβα Διγενή
Το Μουσείο Στρατηγού Γεώργιου Γρίβα Διγενή είναι μουσειακός χώρος που βρίσκεται στην Λεμεσό πλησίον της πόλης της Πάφου στην Κύπρο. Το μουσείο αφορά τον Γεώργιο Γρίβα και τον απελευθερωτικό αγώνα των Κυπρίων κατά των Βρετανών την περίοδο 1954-1959.
Το μουσείο βρίσκεται στο σημείο όπου ο Γρίβας είχε το κρησφύγετο του και διεύθυνε τον αγώνα. Δίπλα από το μουσείο υπάρχει αίθουσα όπου εκτίθεται το πλοιάριο "Σειρήν", το πρώτο που μετέφερε όπλα και πυρομαχικά στην παραλία του Χλώρακα το 1954 και με αυτό ήρθε ο Γρίβας στην Κύπρο. Στο ίδιο κτίριο το 1974 απεβίωσε ο Γρίβας και τάφηκε στην αυλή του όπου και ο τάφος του σήμερα.
Παραπομπές
Κατηγορία:Λεμεσός Κατηγορία:Μουσεία Απελευθερωτικού αγώνα της Κύπρου
Βόλτα (ποταμός)
thumb|right|350px|Ο Βόλτα και οι τρεις κύριοι παραπόταμοι του, ο Λευκός Βόλτα, ο Κόκκινος Βόλτα και ο Μαύρος Βόλτα Ο Βόλτα είναι ποταμός της Γκάνας και βρίσκεται στη Δυτική Αφρική. Εισέρχεται στην Γκάνα από τα βουνά Bobo-Dioulasso της Μπουρκίνα Φάσο. Το κύριο μέρος του ποταμού αποτελείται από τον Μαύρο Βόλτα, τον Λευκό Βόλτα και τον Κόκκινο Βόλτα. Στα βορειοδυτικά, ο Μαύρος Βόλτα αποτελεί τα διεθνή σύνορα μεταξύ της Ακτής Ελεφαντοστού, της Γκάνας και της Μπουρκίνα Φάσο. Ο Βόλτα ρέει νότια κατά μήκος των υψίπεδων Akwapim-Togoland και εκβάλλει στον Ατλαντικό ωκεανό στον Κόλπο της Γουινέας. Μικρότερος παραπόταμος του Βόλτα είναι ο Ότι, ο οποίος εισέρχεται στη Γκάνα από το Τόγκο στα ανατολικά. Στο Akosombo υπάρχει φράγμα στον Βόλτα με σκοπό την παραγωγή υδροηλεκτρικής ενέργειας. Η ομώνυμη τεχνητή λίμνη εκτείνεται από το Akosombo στα νότια μέχρι το βόρειο τμήμα της χώρας, καθιστώντας την μία από τις μεγαλύτερες τεχνητές λίμνες στον κόσμο.
Εξωτερικοί σύνδεσμοι
Κατηγορία:Ποταμοί της Γκάνας
Φελίξ Μολουά
Ο Φελίξ Μολουά (Félix Moloua) είναι πολιτικός από την Κεντροαφρικανική Δημοκρατία και πρωθυπουργός από το 2022. Νωρίτερα χρημάτισε υπουργός Σχεδιασμού, Οικονομίας και Συνεργασίας (από το 2020). Στις 7 Φεβρουαρίου 2022 διορίστηκε πρωθυπουργός. Διαδέχθηκε στην πρωθυπουργία τον Ανρί-Μαρί Ντοντρά.
Είναι εξ οφίτσιο μέλος της Αφρικανικής Τράπεζας Ανάπτυξης (AfDB).
Παραπομπές
Κατηγορία:Ηγέτες εν ενεργεία Κατηγορία:Πρωθυπουργοί της Κεντροαφρικανικής Δημοκρατίας
Uncharted 3: Drake's Deception
Το Uncharted 3: Drake's Deception (στην Ελλάδα κυκλοφόρησε ως Uncharted 3: Η Εξαπάτηση του Drake) είναι βιντεοπαιχνίδι δράσης περιπέτειας βολών τρίτου προσώπου που κυκλοφόρησε για τα PlayStation 3 το 2011 και επανακυκλοφόρησε το 2015 για το PlayStation 4 ως μέρος της συλλογής Uncharted: The Nathan Drake Collection.
Πλοκή
Το παιχνίδι ξεκινά με τον Αμερικανό πρωταγωνιστή Nathan Drake και τον μέντορά του Victor Sully Sullivan οι οποίοι εισέρχονται σε μια παμπ στο Λονδίνο για να κάνουν μια ανταλλαγή ενός δαχτυλιδιού του Francis Drake το οποίο φέρνει γύρω του τη λατινική φράση Sic Parvis Magna, που σημαίνει μεγαλείο από μικρό ξεκίνημα. Το δαχτυλίδι το είχε κλέψει στην ηλικία των 15 όταν βρισκόταν στην Κολομβία, από ένα μουσείο που τα εκθέματά του είχαν σχέση με την δράση του Francis. Στο μουσείο παρατηρεί έναν άντρα, ο οποίος προσπαθούσε να ξεκλειδώσει την κλειδαριά της βιτρίνας στη οποία βρισκόταν μέσα το δαχτυλίδι και ένας αποκρυπτογράφος, όπου αν το δαχτυλίδι τοποθετούνταν μέσα σε αυτόν, θα μπορούσε να ανακαλύψει την κρυμμένη κάτω από τη γη χώρα Ούμπαρ, την χώρα φτιαγμένη από χρυσό ή την Ατλαντίδα της άμμου.
Αλλά η απόκτηση του δακτυλιδιού δεν ήταν τόσο εύκολη, αφού τον κυνηγούσε η βρετανίδα Catherine Marlowe με τον σύνεργο της, τον Talbot o οποίος οργανώνει μέσα στην παμπ μια ανταλλαγή ενός μεγάλου χρηματικού ποσού το οποίο αποδείχθηκε πλαστό. Έτσι, οι ήρωες πρέπει να παλέψουν για να βγουν στους δρόμους του Λονδίνου, όπου ο Charlie Cutter σκηνοθετεί τον θάνατο τους ώστε να ξεφύγουν από τους κυνηγούς τους. Ακολουθώντας τους Marlowe και Talbot, βρίσκουν το υπόγειο καταφύγιό τους, στο παλιό μετρό του Λονδίνου. Εκεί βρίσκουν στοιχεία που τους οδηγούν στα δάση της Γαλλίας και σε κάστρα της Συρίας.
Εξωτερικοί σύνδεσμοι
Κατηγορία:Uncharted Κατηγορία:Βιντεοπαιχνίδια του 2011 Κατηγορία:Βιντεοπαιχνίδια του PlayStation 3 Κατηγορία:Βιντεοπαιχνίδια του PlayStation Network Κατηγορία:Βιντεοπαιχνίδια βολών τρίτου προσώπου Κατηγορία:Βιντεοπαιχνίδια δράσης Κατηγορία:Βιντεοπαιχνίδια με Havok Κατηγορία:Βιντεοπαιχνίδια με στερεοσκοπικά 3D γραφικά Κατηγορία:Βιντεοπαιχνίδια της Naughty Dog Κατηγορία:Βιντεοπαιχνίδια τοποθετημένα στη Γαλλία Κατηγορία:Βιντεοπαιχνίδια ανεπτυγμένα στις Ηνωμένες Πολιτείες Κατηγορία:Βιντεοπαιχνίδια τοποθετημένα στη Συρία Κατηγορία:Βιντεοπαιχνίδια της Sony Interactive Entertainment Κατηγορία:Συνέχειες βιντεοπαιχνιδιών
Χριστίνα της Σαξονίας, βασίλισσα της Δανίας
Η Χριστίνα της Σαξονίας (Christine af Sachsen, Τοργκάου, 25 Δεκεμβρίου 1461 - Όντενσε, 8 Δεκεμβρίου 1521) από τον Οίκο των βέττιν ήταν κόρη του εκλέκτορα της Σαξονίας και με τον γάμο της έγινε βασίλισσα της Σουηδίας, της Νορβηγίας και της Δανίας. Ήταν κόρη του Ερνέστου εκλέκτορα της Σαξονίας και της Ελισάβετ των Βίττελσμπαχ, κόρης του Αλβέρτου Γ΄ δούκα της Βαυαρίας. Ήταν η γιαγιά της Χριστίνας της Δανίας, μέσω του γιου της Χριστιανού Β΄.
Βασίλισσα της Δανίας, της Νορβηγίας και της Σουηδίας
Η Χριστίνα μνηστεύτηκε τον Ιωάννη, διάδοχο τότε του θρόνου της Δανίας, της Σουηδίας και της Νορβηγίας το 1477. Την άλλη χρονιά ταξίδευσε από τη Σαξονία στο Βαρνεμούντε, όπου τη συνάντησε μια Δανική ακολουθία η οποία τη μετέφερε στο κάστρο της Κοπεγχάγης. Εκεί τελέσθηκε ο γάμος της με τον Ιωάννη στις 6 Σεπτεμβρίου 1478. Το 1481 Ο Χριστιανός Α΄ πέθανε και ο Ιωάννης έγινε βασιλιάς. Η στέψη του όμως καθώς και της Χριστίνας ως βασιλέων της Δανίας και της Νορβηγίας και της Δανίας πραγματοποιήθηκε δυο χρόνια αργότερα στις 18 Μαΐου 1483 στον Καθεδρικό ναό της Κοπεγχάγης. Δεν υπάρχουν σημαντικές πληροφορίες για τα πρώτα είκοσι χρόνια του γάμου της Χριστίνας. Περιγράφεται ως αφοσιωμένη στην οικογένεια της και σε τόσο μεγάλο βαθμό ευσεβής που έκλαιγε όταν δεν μπορούσε να παρακολουθήσει τη θεία λειτουργία.
Σουηδία
Ο Ιωάννης εξελέγη βασιλιάς της Σουηδίας (1497). Δύο χρόνια αργότερα η Χριστίνα τον ακολούθησε στη Σουηδία και στέφθηκαν μαζί βασιλείς στην Ουψάλα στις 4 Φεβρουαρίου 1499. Η Χριστίνα ακολούθησε τον σύζυγο της στη Σουηδία άλλες δυο φορές (1500, 1501). Κατά την επίσκεψη του 1501 ο Ιωάννης συνήψε ερωτική σχέση με μιαν από τις Κυρίες επί των Τιμών της Χριστίνας, μεγάλο σκάνδαλο που θα μπορούσε να ήταν αιτία της de facto διάλυσης του γάμου. Όταν ξέσπασε ο Πόλεμος Καθαίρεσης του Βασιλιά Ιωάννη (1501 - 1503) και ο Δανο - Σουηδικός πόλεμος, την ίδια πάντα χρονιά, ο Ιωάννης έφυγε στη Δανία, αφήνοντας τη Χριστίνα να διευθύνει την άμυνα του κάστρου Tre Kronor της Στοκχόλμης και για να δώσει θάρρος στους οπαδούς του. Η Χριστίνα πολιορκήθηκε σκληρά από τους Σουηδούς επαναστάτες την περίοδο μεταξύ του Σεπτεμβρίου 1501 μέχριτου Μαΐου 1502. Ήταν η πιο σκληρή πολιορκία στην ιστορία των κρατών της Ένωσης του Καλμάρ. Από τους χίλιους άντρες της φρουράς επέζησαν μόνο οι 70. Οι υπόλοιποι πέθαναν από την πανούκλα και την πείνα.
Στις 9 Μαΐου 1502 η βασίλισσα Χριστίνα παραδόθηκε στον Σουηδό αντιβασιλιά Στέν Στούρε τον Πρεσβύτερο, με τη συμφωνία να κρατηθεί σε ένα μοναστήρι στη Στοκχόλμη μέχρι να επιστρέψει στη Δανία. Μεταφέρθηκε αρχικά στο αβαείο των Μαύρων Μοναχών της Στοκχόλμης και στη συνέχεια στο αβαείο των Γκρίζων Μοναχών της Στοκχόλμης με τη συνοδεία της Ίνγκεμποργκ Τόττ. Ο Στέν Στούρε ωστόσο παραβίασε τη συμφωνία: όταν ο Ιωάννης έστειλε ένα πλοίο στη Σουηδία για να την παραλάβει, μετέφερε τη Χριστίνα στο αβαείο του Βαντστένα, κρατώντας τη σχεδόν σε αιχμαλωσία. Τον Οκτώβριο του 1503 την ελευθέρωσε τελικά και τη συνόδευσε ο ίδιος στο Χάλμσταντ, στα σύνορα της Σουηδίας με τη Δανία, όπου την περίμενε ο γιος της Χριστιανός.
Τελευταία χρόνια στη Δανία
Το 1504 πραγματοποίησε ταξίδι και προσκύνημα στο Βρανδεμβούργο όπου συνάντησε την κόρη της Ελισάβετ. Επιστρέφοντας στη Δανία ίδρυσε μονές της Αγίας Κλάρας στην Κοπεγχάγη και στο Όντενσε.
Μετά την επιστροφή της από την αιχμαλωσία ζούσε ξεχωριστά από τον σύζυγο της Ιωάννη στα της εδάφη της προίκας της στο Όντενσε μαζί με τον γιο της Φραγκίσκο. Είχε δική της αυλή και ασχολήθηκε έντονα με τις λογοτεχνία, τις τέχνες και τη μουσική. Ανέθεσε στον διάσημο Γερμανό γλύπτη Κλάους Μπέργκ να απεικονίσει τη βασιλική οικογένεια στον καθεδρικό ναό του Όντενσε, υποστήριξε το λογοτεχνικό έργο του ιερέα Μιχαήλ του Όντενσε και γενικά βοήθησε συγγραφείς και καλλιτέχνες. Η Χριστίνα ήταν Καθολική αλλά στάθηκε κριτικά απέναντι στην Εκκλησία της οποίας επιθυμούσε την αναμόρφωση. Ήταν ευεργέτις των μονών της Αγίας Κλάρας και του Αγίου Φραγκίσκου και υποστήριξε τον Laurids Brandsen, ο οποίος εργάστηκε για την επαναφορά της πειθαρχίας των Δανέζικων μονών. Επίσης ήταν γενικά γνωστή για τη φιλανθρωπία της. Η Χριστίνα χήρεψε το 1513 και πέθανε στις 8 Δεκεμβρίου 1521 σε ηλικία 60 ετών.
Οικογένεια
Με τον σύζυγό της Ιωάννη των Όλντενμπουργκ βασιλιά της Δανίας, Νορβηγίας, Σουηδίας απέκτησε τέκνα:
Εξωτερικοί σύνδεσμοι
Κατηγορία:Βασίλισσες της Σουηδίας Κατηγορία:Βασίλισσες της Δανίας Κατηγορία:Βασίλισσες της Νορβηγίας Κατηγορία:Βασιλομήτωρ
Κόνραντ ντε λα Φουέντε
Ο Κόνραντ ντε λα Φουέντε (Konrad de la Fuente) (γενν. 16 Ιουλίου 2001), μερικές φορές γνωστός απλά ως Κόνραντ, είναι Αμερικανός επαγγελματίας ποδοσφαιριστής, ο οποίος αγωνίζεται ως πλάγιος μέσος στην 'Eιμπαρ, δανεικός από την Ολιμπίκ Μαρσέιγ.
Ως νέος
Γεννημένος στο Μαϊάμι της Φλόριντα από Αϊτινούς γονείς δομινικανής καταγωγής, ο Κόνραντ μετακόμισε στην Ισπανία σε ηλικία 10 ετών, όταν ο πατέρας του προσλήφθηκε στο προξενείο της Αϊτής στη Βαρκελώνη. Ενώ έπαιζε για την τοπική ομάδα νέων ΚΦ Νταμ, ανακαλύφθηκε και του προσφέρθηκε η ευκαιρία να παίξει για τη Μπαρτσελόνα. Αναπτύχθηκε στο σύστημα νέων της Μπαρτσελόνα μετά την ένταξή του το 2013. Είναι κάτοχος ισπανικού διαβατηρίου.
Μπαρτσελόνα Β
Ο Κόνραντ έκανε το ντεμπούτο του με τη Μπαρτσελόνα Β την 1η Δεκεμβρίου 2018, παίζοντας 12 λεπτά ως αλλαγή με τη Βαλένθια ΚΦ Μεστάγια για τη Σεγούντα Ντιβισιόν Β. Σκόραρε με πέναλτι στα τελευταία λεπτά του αγώνα με αποτέλεσμα η ομάδα του να μειώσει με 2-1, αλλά ο συμπαίκτης του Ρόναλντ Αραούχο ισοφάρισε αργά, τελειώνοντας τον αγώνα με 2-2.
Έκανε την πρώτη εμφάνιση ως βασικός στις 15 Δεκεμβρίου 2019, σε μια νίκη με 3–1 εναντίον της ΚΦ Λα Νουσία.
Σκόραρε το πρώτο του γκολ για τη Μπαρτσελόνα Β στις 2 Φεβρουαρίου 2020, ένα νικητήριο γκολ στις καθυστερήσεις στη νίκη με 2–1 εναντίον της ΑΕ Πρατ, αφού μπήκε στο παιχνίδι στο 81ο λεπτό.
Μπαρτσελόνα
Στις 12 Σεπτεμβρίου 2020, ο Κόνραντ έκανε το ντεμπούτο του στην πρώτη ομάδα σε ένα παιχνίδι προετοιμασίας εναντίον της ΚΓ Ταρραγόνα, όπου έγινε ο πρώτος Αμερικανός που έπαιξε για την πρώτη ομάδα της Μπαρτσελόνα. Έκανε το επίσημο ντεμπούτο του για τη Μπαρτσελόνα στον αγώνα της φάσης των ομίλων του ΟΥΕΦΑ Τσάμπιονς Λιγκ 2020–21 εναντίον της Ντιναμό Κιέβου στις 24 Νοεμβρίου 2020, αντικαθιστώντας τον Φρανσίσκο Τρινκάο στη νίκη με 4–0. Εμφανίστηκε για άλλη μια φορά για τη Μπάρτσα στο Τσάμπιονς Λιγκ, ερχόμενος πάλι από τον πάγκο σε μια εκτός έδρας νίκη με 3-0 επί της Φερεντσβάρος και αργότερα τον επόμενο Ιανουάριο στο Κύπελλο Ισπανίας, σε μια εκτός έδρας νίκη με 2-0 εναντίον της ΟΕ Κορνεγιά.
Ολιμπίκ Μαρσέιγ
Στις 29 Ιουνίου 2021, ο Κόνραντ υπέγραψε με την Ολιμπίκ Μαρσέιγ της Λιγκ 1, με την Μπαρτσελόνα να διατηρεί το δικαίωμα για το 50% μιας μελλοντικής πώλησης. Έκανε το ντεμπούτο του στο πρωτάθλημα στις 8 Αυγούστου εναντίον της Μονπελιέ ΕΣΚ. Κατέγραψε την πρώτη του ασίστ στον ίδιο αγώνα, στο πρώτο γκολ της νίκης-ανατροπής με 3-2.
Ινγκεγκέρδη της Νορβηγίας
H Ινγκεγκέρδη της Νορβηγίας ή Ινγκεγκέρδη Χάραλντσντοττερ (Ingegjerd Haraldsdatter, π. 1046 - π. 1120) ήταν Νορβηγή πριγκίπισσα η οποία με δυο διαδοχικούς γάμους έγινε πρώτα βασίλισσα της Δανίας και στη συνέχεια βασίλισσα της Σουηδίας. Οι δύο σύζυγοι της ήταν ο Όλαφ Α΄ της Δανίας και ο Φίλιππος της Σουηδίας. H Ινγκεγκέρδη ήταν κόρη του Χάραλντ Γ΄ της Νορβηγίας και της Έλισιβ του Κιέβου, κόρης του Μεγάλου πρίγκηπα του Κιέβου Γιαροσλάβ του Σοφού, και δισέγγονη του Όλαφ Σκότκονουνγκ. Παντρεύτηκε τον πρίγκιπα Όλαφ της Δανίας μετά τη συνθήκη ειρήνης που συνήφθη μεταξύ Δανίας και Νορβηγίας γύρω στο 1067. Σύμφωνα με την ίδια συνθήκη η ετεροθαλής αδελφή της Ινγκεγκέρδης, Ίνγκεριτ της Δανίας παντρεύτηκε τον Όλαφ Γ΄ της Νορβηγίας ετεροθαλή αδελφό της Ινγκεγκέρδης. Ο Όλαφ στέφθηκε βασιλιάς της Δανίας (1086) και η Ινγκεγκέρδη έγινε μαζί του βασίλισσα. Μετά τον θάνατο του πρώτου συζύγου της ταξίδευσε στη Σουηδία, εκεί πραγματοποίησε τον δεύτερο γάμο της με τον πρίγκηπα Φίλιππο ανιψιό του Ίνγκε του Γηραιού (1095 - 1096). Ο Φίλιππος έγινε βασιλιάς της Σουηδίας και η ίδια η Ινγκεγκέρδη βασίλισσα για δεύτερη φορά αλλά δεν είναι τίποτα γνωστό σχετικά με τον δεύτερο γάμο της. Χήρεψε για δεύτερη φορά το 1118. Δεν είναι γνωστά με ακρίβεια τα έτη της γέννησης και του θανάτου της, το βέβαιο όμως είναι ότι πέθανε μετά τον δεύτερο σύζυγο της Φίλιππο με τον οποίο δεν απέκτησε παιδιά. Με τον πρώτο σύζυγο της Όλαφ Α΄ της Δανίας παιδιά της απέκτησε μια κόρη την Ούλβιλντ Όλαφσντοττερ της Δανίας.
Κόνραντ ντε λα Φουέντε
Ολυμπιακός (δανεισμός)
Στις 13 Αυγούστου 2022, ο Κόνραντ εντάχθηκε με μονοετή δανεισμό στον Ολυμπιακό, με επιλογή αγοράς αξίας 4 εκ. ευρώ το ερχόμενο καλοκαίρι.
Ανεμούτσα Μαγνησίας
Η Ανεμούτσα είναι οικισμός της τοπικής κοινότητας Δρακείας, της δημοτικής ενότητας (τέως δήμου) Αγριάς, του δήμου Βόλου, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Βόλου του νομού Μαγνησίας, στο γεωγραφικό διαμέρισμα Θεσσαλίας.
Κόνραντ ντε λα Φουέντε
Εθνική ομάδα
Ο Κόνραντ έχει εκπροσωπήσει τις Ηνωμένες Πολιτείες στα επίπεδα Κ16, Κ18 και Κ20. Τον Ιούλιο του 2019, κλήθηκε στην ομάδα Κ20 για το Παγκόσμιο Κύπελλο Κ20 του 2019 στην Πολωνία. Ξεκίνησε σε κάθε αγώνα στη διοργάνωση μέχρι που οι Ηνωμένες Πολιτείες αποκλείστηκαν από τον Ισημερινό στα προημιτελικά.
Ανεμούτσα Μαγνησίας
Γεωγραφία
Η Ανεμούτσα είναι ημιορεινός οικισμός στο ανατολικοκεντρικό τμήμα του νομού Μαγνησίας. Βρίσκεται στις δυτικές υπώρειες του Πηλίου, λίγο βορειότερα της Αγριάς, σε μέσο σταθμικό υψόμετρο 355. Απέχει 10 χλμ. περίπου Α. του κέντρου του Βόλου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1897 και προσαρτήθηκε στον δήμο Νηλείας του νομού Λαρίσης. Εντάχθηκε διαδοχικά στον νομό Μαγνησίας (1899), Λαρίσης (1909) και Μαγνησίας (1942). Με το ΦΕΚ 169Α - 29/12/1989 αποσπάστηκε από την κοινότητα Δρακείας και προσαρτήθηκε στον δήμο Αγριάς. Με το ΦΕΚ 87Α - 07/06/2010 αποσπάστηκε από τον δήμο Αγριάς και προσαρτήθηκε στον δήμο Βόλου.
Κόνραντ ντε λα Φουέντε
Εθνική ομάδα
Έλαβε την πρώτη του κλήση στην Εθνική ΗΠΑ για φιλικούς αγώνες με την Ουαλία και τον Παναμά το Νοέμβριο του 2020. Έκανε το ντεμπούτο του στις 12 Νοεμβρίου 2020, στο φιλικό με την Ουαλία, ως βασικός και αντικαταστάθηκε στο 71ο λεπτό.
Ανεμούτσα Μαγνησίας
Πηγές
Κατηγορία:Χωριά του νομού Μαγνησίας Κατηγορία:Δήμος Βόλου
Κόνραντ ντε λα Φουέντε
Διακρίσεις
Μπαρτσελόνα
Εξωτερικοί σύνδεσμοι
Κατηγορία:Ποδοσφαιριστές από τις Ηνωμένες Πολιτείες Αμερικής Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής ΗΠΑ Κ16 Κατηγορία:Ποδοσφαιριστές Εθνικής ΗΠΑ Κ18 Κατηγορία:Ποδοσφαιριστές Εθνικής ΗΠΑ Κ20 Κατηγορία:Ποδοσφαιριστές Εθνικής ΗΠΑ Κατηγορία:Ποδοσφαιριστές Μπαρτσελόνα Β Κατηγορία:Ποδοσφαιριστές Σεγούντα Ντιβιζιόν Β Κατηγορία:Ξένοι ποδοσφαιριστές στην Ισπανία Κατηγορία:Ποδοσφαιριστές Μπαρτσελόνα Κατηγορία:Ποδοσφαιριστές Ολιμπίκ Μαρσέιγ Κατηγορία:Ποδοσφαιριστές Λιγκ 1 Κατηγορία:Ξένοι ποδοσφαιριστές στη Γαλλία Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα
Καραμέλα
Η καραμέλα είναι ένα προϊόν ζαχαροπλαστικής σε πορτοκαλίζουσες αποχρώσεις που παρασκευάζεται με ζέσταμα σακχάρων. Μπορεί να χρησιμοποιηθεί ως αρωματική ουσία σε πουτίγκες και επιδόρπια, ως γέμιση σε σοκολατάκια, ή ως γαρνιτούρα για παγωτά και κρέμες ζαχαροπλαστικής.
Η διαδικασία της Καραμελοποίησης περιλαμβάνει σταδιακή θέρμανση της ζάχαρης σε περίπου 170 °C. Με την άνοδο της θερμοκρασίας, τα μόρια διασπώνται και επανασχηματίζονται σε ενώσεις με χαρακτηριστικό χρώμα και γεύση.
Η καραμέλα είναι συστατικό σε: καραμέλες γάλακτος, πολλά επιδόρπια, μαντολάτα, κρέμες καραμέλας και καραμελωμένα μήλα, σιρόπι καραμέλας.
Τελλουροβισμουθίτης
Ανακάλυψη και πού συναντάται
Περιγράφηκε για πρώτη φορά το 1815. Οι πρώτες τοποθεσίες που ανευρέθηκε ήταν το ορυχείο Μόσναπ στη λίμνη Τόκε της κομητείας Τέλεμαρκ της Νορβηγίας, το ορυχείο Little Mildred στην Κομητεία Χιντάλγκο του Νέου Μεξικού και το ορυχείο Boly Field στο Dahlonega της Τζόρτζια.
Ο τελλουροβισμουθίτης απαντάται σε υδροθερμικές φλέβες χρυσού-χαλαζία που είναι φτωχές σε θείο, και γενικότερα μαζί με αυτοφυή χρυσό, αυτοφυές βισμούθιο, τετραδυμίτη, αλταΐτη, χαλκοπυρίτη και πυρροτίτη.
Πηγές
Τελλουροβισμ
Μαρία Γκόμες Βαλεντίμ
Η Μαρία Γκόμες Βαλεντίμ (Maria Gomes Valentim, 9 Ιουλίου 1896 – 21 Ιουνίου 2011 ) ήταν υπεραιωνόβια από τη Βραζιλία και γηραιότερο πρόσωπο του κόσμου, από τις 4 Νοεμβρίου 2010, όταν πέθανε η Εζενί Μπλανσάρ, ως τον θάνατό της, τον Ιούνιο του 2011. Η Βαλεντίμ είναι επίσης το μοναδικό υπεραιωνόβιο πρόσωπο από τη Βραζιλία, της οποίας η ηλικία έχει εξακριβωθεί από επίσημα έγγραφα και ένα από τα 30 επιβεβαιωμένα μεγαλύτερα σε ηλικία άτομα στην ιστορία. Προτού καταχωρηθεί το ρεκόρ μακροζωΐας της Βαλεντίμ από το βιβλίο των Ρεκόρ Γκίνες, πιστευόταν ότι οι Μπέσι Κούπερ και η αποβιώσασα Γιούνις Σέινμπορν ήταν τα γηραιότερα πρόσωπα εν ζωή, έπειτα από τον θάνατο της Μπλανσάρ.
Βιογραφία
Η Βαλεντίμ γεννήθηκε το 1896 στην Καρανγκόλα της πολιτείας Μίνας Ζεράις της Βραζιλίας. Κόρη του Ουάσινγκτον και της Ιντουίνα Γκόμες ντα Σίλβα. Το 1913 παντρεύτηκε τον Ζοάου Βαλεντίμ, ο οποίος απεβίωσε το 1946. Απέκτησε έναν γιο, ο οποίος πέθανε λίγο μετά τα 90 του χρόνια και επίσης έχει 4 εγγόνια, 7 δισέγγονα και 5 τρισέγγονα. Candidata a mulher mais velha do mundo sobrevive com salário mínimo em Minas Gerais
Ρεκόρ μακροβιότητας
Στις 4 Νοεμβρίου 2010 πέθανε η Εζενί Μπλανσάρ και η Γκόμες Βαλεντίμ έγινε το γηραιότερο πρόσωπο στον κόσμο εν ζωή, σε ηλικία 114 ετών και 118 ημερών. Την επόμενη χρονιά, στις 18 Μαΐου 2011, το όνομα της Βαλεντίμ προστέθηκε στον κατάλογο της Ερευνητικής Ομάδας Γεροντολογίας για το βιβλίο με τα ρεκόρ Γκίνες. Την περίοδο εκείνη η Γκόμες ήταν 114 ετών και 313 ημερών. Πέθανε έναν μήνα μετά, στις 21 Ιουνίου 2011, λίγο πριν συμπληρώσει τα 115α της γενέθλια, σε ηλικία 114 ετών και 347 ημερών. Τη διαδέχθηκε ως γηραιότερο εν ζωή πρόσωπο στον κόσμο η Αμερικανίδα Μπέσι Κούπερ.
Τζίνιφερ Γκούντγουιν
Η Τζένιφερ Μισέλ "Τζίνιφερ" Γκούντγουιν (αγγλικά: Jennifer Michelle "Ginnifer" Goodwin, 22 Μαΐου 1978) είναι Αμερικανίδα ηθοποιός. Είναι γνωστή για τους ρόλους της ως Margene Heffman στη δραματική σειρά Big Love (2006-2011), ως Χιονάτη στη σειρά φαντασίας Once Upon a Time (2011-2018) και ως Τζούντι Χοπς στην ταινία κινουμένων σχεδίων, Ζωούπολη. Η Γκούντγουιν εμφανίστηκε επίσης σε διάφορες ταινίες, συμπεριλαμβανομένων των Το Χαμόγελο της Μόνα Λίζα, Φιλίες & Έρωτες, Walk the Line, Killing Kennedy, και Απλώς δεν σε Γουστάρει.
Παραπομπές
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί φωνής
X My Heart (τραγούδι)
Το "X My Heart" (προφέρεται: "Cross My Heart", Ελληνικά: Σταυρώνω την καρδιά μου) είναι ένα τραγούδι ερμηνευμένο από την Αζέρη τραγουδίστρια Αϊσέλ. Το τραγούδι κυκλοφόρησε ως ψηφιακή λήψη στις 17 Μαρτίου 2018 από την k2id Productions. Είναι γραμμένο από τους Δημήτρη Κοντόπουλο, Σάντρα Μπιούρμαν και Τίμ Μπράν.
Eurovision
Το τραγούδι εκπροσώπησε το Αζερμπαϊτζάν στη Eurovision 2018 μετά την εσωτερική επιλογή της Αϊσέλ από τον Αζέρικο φορέα İctimai Television τον Νοέμβριο του 2017. Ο τίτλος του τραγουδιού ανακοινώθηκε στις 3 Μαρτίου 2018, ενώ το ίδιο το τραγούδι κυκλοφόρησε στις 4 Μαρτίου 2018. Το τραγούδι συμμετείχε στον πρώτο ημιτελικό που έλαβε χώρα στις 8 Μαΐου 2018 στη Λισαβόνα της Πορτογαλίας, χωρίς να είναι από τους προκριθέντες της βραδιάς αφού απέτυχε να προκριθεί στον τελικό, κάνοντας αυτή την πρώτη φορά που το Αζερμπαϊτζάν απέτυχε να προκριθεί στον μεγάλο τελικό.
Παραπομπές
Κατηγορία:Τραγούδια του 2018 Κατηγορία:Διαγωνισμός Τραγουδιού Eurovision 2018
Μέσα Κατοικίες Θήρας
Παραπομπές
Μέσα Κατοικίες Θήρας Κατηγορία:Δήμος Θήρας
Μένφι
Η Μένφι είναι Δήμος στην Ιταλική επαρχία Αγκριτζέντο της αυτόνομης Περιφέρειας Σικελία στην νότια Ιταλία. Βρίσκεται περίπου 70 χιλιόμετρα νοτιοδυτικά από το Παλέρμο, 60 χιλιόμετρα βορειοδυτικά από το Αγκριτζέντο και σε απόσταση περίπου 3 χιλιόμετρα από την νότια ακτή της Σικελίας. Το 1010 το ένα τρίτο του πληθυσμού της πόλης μετανάστευσαν στις Ηνωμένες Πολιτείες Αμερικής.
Εξωτερικοί σύνδεσμοι
Κατηγορία:Δήμοι της Επαρχίας του Αγκριτζέντο
Contra (βιντεοπαιχνίδι)
Το Contra (ιαπωνικά: 魂斗羅, Χέμπορν: Kontora) (είχε διανεμηθεί και ως Gryzor σε Ευρώπη και Ωκεανία) είναι βιντεοπαιχνίδι shoot 'em up του 1987, και το πρώτο της σειράς Contra. Η ανάπτυξη του έγινε από την Konami για arcade και κυκλοφόρησε στις 20 Φεβρουαρίου του 1987. Την επόμενη χρονιά κυκλοφόρησε για την Nintendo Entertainment System. Το παιχνίδι ακολούθησε μία σειρά βιντεοπαιχνιδιών που βασιζόταν σε αυτό.
Ο παίχτης ελέγχει έναν οπλισμένο κομάντο σε slide-scrolling πλατφόρμα, η οποία γινόταν και 3D σε κάποιες περιπτώσεις. Το παιχνίδι τοποθετείται σε μακρινό μέλλον του 2633, στο αρχιπέλαγος Galuga κοντά στη Νέα Ζηλανδία, όπου δύο κομάντο έχουν σταλεί εκεί πέρα, ο Bill Rizer και ο Lance Bean, ώστε να καταστρέψουν τον εχθρό και να αποκαλύψουν την πραγματική φύση των εξωγήινων. Στο AllGame έλαβε τέσσερα από τα πέντε αστέρια για το NES.
Εξωτερικοί σύνδεσμοι
Κατηγορία:Contra Κατηγορία:Arcade παιχνίδια Κατηγορία:Βιντεοπαιχνίδια του 1987 Κατηγορία:Βιντεοπαιχνίδια Amstrad CPC Κατηγορία:Βιντεοπαιχνίδια για κινητά Κατηγορία:Βιντεοπαιχνίδια του NES Κατηγορία:Βιντεοπαιχνίδια της Konami Κατηγορία:Βιντεοπαιχνίδια της Ocean Software Κατηγορία:Τρομοκρατία στη μυθοπλασία Κατηγορία:Βιντεοπαιχνίδια τοποθετημένα σε νησιά Κατηγορία:Βιντεοπαιχνίδια τοποθετημένα στη Νέα Ζηλανδία Κατηγορία:Βιντεοπαιχνίδια τοποθετημένα στον 27ο αιώνα Κατηγορία:Βιντεοπαιχνίδια του Virtual Console Κατηγορία:Βιντεοπαιχνίδια των Windows Κατηγορία:Βιντεοπαιχνίδια ZX Spectrum
Πόζμπα
Το Πόζμπα, (Ουγγρικά: Pozba) είναι χωριό και δήμος στην επαρχία Νόβε Ζάμκι στην περιφέρεια Νίτρα της νοτιοδυτικής Σλοβακίας. μικρογραφία|Άποψη του χωριού
Ιστορία
Σε ιστορικά αρχεία, το χωριό αναφέρεται για πρώτη φορά το 1245.
Γεωγραφία
Ο δήμος βρίσκεται σε υψόμετρο 156 μέτρων και έχει έκταση 9.41 τ.χλμ.. Έχει πληθυσμό περίπου 565 κατοίκων.
Εθνικότητες
Ο πληθυσμός αποτελείται από Ούγγρους (77%), Σλοβάκους (22%) και Τσέχους (1%).
Εγκαταστάσεις
Το χωριό έχει μια μικρή δημόσια βιβλιοθήκη, μια πισίνα και ένα γήπεδο ποδοσφαίρου.
Εξωτερικοί σύνδεσμοι
Κατηγορία:Πόλεις της Σλοβακίας
Η Αλίκη στη Χώρα των Θαυμάτων (ταινία, 2010)
Η Αλίκη στη Χώρα των Θαυμάτων (αγγλικά: Alice in Wonderland) είναι μια αμερικανική ταινία φαντασίας του 2010 που σκηνοθετήθηκε από τον Τιμ Μπάρτον και γράφτηκε από τη Λίντα Γούλβερτον. Πρωταγωνιστούν οι Τζόνι Ντεπ, Αν Χάθαγουεϊ, Έλενα Μπόναμ Κάρτερ, Κρίσπιν Γκλόβερ, Ματ Λούκας και Μία Βασικόβσκα, ενώ δίνουν τις φωνές του οι Άλαν Ρίκμαν, Στίβεν Φράι, Μάικλ Σιν και Τίμοθι Σπολ. Με βάση τα φανταστικά μυθιστορήματα του Λιούις Κάρολ -Οι Περιπέτειες της Αλίκης στη Χώρα των Θαυμάτων και Μες Στον Καθρέφτη Και Τι Βρήκε Η Αλίκη Εκεί- η ταινία εξιστορεί την περιπέτεια της δεκαεννιάχρονης Αλίκης Κίνγκσλεϊ (η οποία αναφέρεται στην ταινία ως κόρη του Τσάρλι Κίνγκσλεϊ), που μαθαίνει ότι μπορεί να επαναφέρει τη Λευκή Βασίλισσα στο θρόνο της, με τη βοήθεια του Τρελοκαπελά. Είναι η μόνη που μπορεί να σκοτώσει το Jabberwocky, ένα πλάσμα που μοιάζει με δράκο και ελέγχεται από την Κόκκινη Βασίλισσα που τρομοκρατεί τους κατοίκους του Underland.
Η ταινία παρήχθη από την Walt Disney Pictures και γυρίστηκε στο Ηνωμένο Βασίλειο και τις Ηνωμένες Πολιτείες. Η πρεμιέρα πραγματοποιήθηκε στο Λονδίνο, στο Odeon Leicester Square στις 25 Φεβρουαρίου 2010. Κυκλοφόρησε στην Αυστραλία στις 4 Μαρτίου 2010 και την επόμενη μέρα στο Ηνωμένο Βασίλειο και τις Ηνωμένες Πολιτείες σε μορφές, Disney Digital 3D, RealD 3D και IMAX 3D, καθώς και σε κανονικά θέατρα. Στην Ελλάδα κυκλοφόρησε στις 4 Μαρτίου 2010.
Είναι η δεύτερη πιο επιτυχημένη ταινία του 2010 ενώ συνολικά απέφερε εισπράξεις πάνω από 1,000,000,000 δολάρια κάνοντας την, την πέμπτη πιο κερδοφόρα και εμπορική ταινία όλων των εποχών εκείνη τη συγκεκριμένη περίοδο. Στις 27 Μαΐου 2016, κυκλοφόρησε ένα σίκουελ της ταινίας, με τίτλο Η Αλίκη Μέσα Από Τον Καθρέφτη.
Παραγωγή
Ο Τιμ Μπάρτον υπέγραψε με την Walt Disney Pictures να σκηνοθετήσει δύο ταινίες σε Disney Digital 3D, οι οποίες περιελάμβαναν την Αλίκη στη Χώρα των Θαυμάτων και το ριμέικ του Frankenweenie. Ο Μπάρτον ανέπτυξε την ιστορία γιατί ποτέ δεν αισθάνθηκε συναισθηματική σύνδεση με το βιβλίο.
Εξήγησε ότι: Ο στόχος είναι να προσπαθήσουμε να την κάνουμε μια συναρπαστική ταινία όπου θα πάρετε κάποια από την ψυχολογία της και ένα είδος φρεσκάδας, αλλά να διατηρεί επίσης και την κλασική φύση της Αλίκης. Σε άλλη συνέντευξη, ο Μπάρτον είπε: Ήταν ένα κορίτσι που πάντα περιβαλλόταν από έναν τρελό χαρακτήρα σε άλλον, και ποτέ δεν ένιωσα πραγματική συναισθηματική σύνδεση. Ο στόχος του για την ταινία είναι να να προσπαθήσει να την κάνει να μοιάζει περισσότερο με μια ολοκληρωμένη ιστορία, σε αντίθεση με μια σειρά γεγονότων. Ο Μπάρτον επικεντρώθηκε στο ποίημα Jabberwocky ως μέρος της δομής της ιστορίας. Δήλωσε επίσης ότι δεν βλέπει την έκδοσή του ούτε ως συνέχεια οποιασδήποτε υπάρχουσας ταινίας της Αλίκης, ούτε ως «επανεμφανιζόμενη». Ωστόσο, η ιδέα της αποκορύφωσης της ιστορίας, που είναι η μάχη της Αλίκης με το τέρας της Κόκκινης Βασίλισσας, το Jabberwocky, προστέθηκε για πρώτη φορά στο βιντεοπαιχνίδι American McGee's Alice. Το τοπίο, ο πύργος, τα όπλα και η εμφάνιση της Αλίκης στις σκηνές της ταινίας θυμίζει πολύ τις σκηνές στο παιχνίδι.
Η ταινία είχε αρχικά προγραμματιστεί να κυκλοφορήσει το 2009 αλλά ωθήθηκε στις 5 Μαρτίου 2010. Σκηνές που χρονολογούνται στη βικτωριανή εποχή τραβήχτηκαν στο Torpoint και το Πλίμουθ από την 1η Σεπτεμβρίου έως τις 14 Οκτωβρίου. Οι τοποθεσίες περιλάμβαναν το σπίτι του Αντόνιο στο Torpoint, το Τσαρλστάουν, την Κορνουάλη και το Μπάρμπικαν, ωστόσο, δεν χρησιμοποιήθηκε κανένα υλικό του Μπάρμπικαν. Τα γυρίσματα άρχισαν στις αρχές Οκτωβρίου στο Sony Pictures Studios στην Culver City της Καλιφόρνιας, αν και το υλικό αργότερα απορρίφθηκε. Η μαγνητοσκόπηση πραγματοποιήθηκε επίσης στο στούντιο Culver. Ο Μπάρτον είπε ότι χρησιμοποίησε έναν συνδυασμό ζωντανής δράσης και κινούμενων σχεδίων, χωρίς να καταγράφει κίνηση. Σημείωσε επίσης ότι αυτή ήταν η πρώτη φορά που σκηνοθετούσε σε ένα πράσινο φόντο. Η μαγνητοσκόπηση των τμημάτων του πράσινου φόντου, που περιλαμβάνει το 90% της ταινίας, ολοκληρώθηκε σε 40 ημέρες. Πολλοί από τους ηθοποιούς και το προσωπικό αισθάνθηκαν ναυτία, λόγω της πολύωρης έκθεσης στο πράσινο φόντο. Λόγω της διαρκούς ανάγκης των ψηφιακών εφέ για να διαστρεβλώνουν τις φυσικές εμφανίσεις των ηθοποιών, όπως το μέγεθος του κεφαλιού της Κόκκινης Βασίλισσας ή το ύψος της Αλίκης, ο Κεν Ράλστον ανέφερε την ταινία ως εξαντλητική λέγοντας: Είναι το μεγαλύτερο σόου που έχω κάνει ποτέ και η πιο δημιουργική συμμετοχή που έχω δει.
Box Office
Η Αλίκη στη Χώρα των Θαυμάτων έχει αποκομίσει 334.191.110 δολάρια στη Βόρεια Αμερική και 691.276.000 δολάρια στον υπόλοιπο κόσμο, με το συνολικό ποσό να φτάνει τα 1.025.467.110 δολάρια παγκοσμίως, έναντι προϋπολογισμού 200 εκατομμυρίων δολαρίων. Σε παγκόσμιο επίπεδο, αυτή τη στιγμή είναι η εικοστή ένατη ταινία με τα υψηλότερα κέρδη και η δεύτερη ταινία με την υψηλότερη απόδοση για το 2010. Είναι η τρίτη εμπορικότερη ταινία με πρωταγωνιστή τον Τζόνι Ντεπ, και η πιο επιτυχημένη ταινία από τον Τιμ Μπάρτον. Επίσης, είναι η δεύτερη ταινία με τα υψηλότερα κέρδη της Αν Χάθαγουεϊ και η δεύτερη πιο εισπρακτική ταινία βασισμένη σε παιδικό βιβλίο, πίσω από τον Χάρι Πότερ και οι Κλήροι του Θανάτου. 200px|μικρογραφία|δεξιά|Η γάτα ΤσέσάϊρΤο πρώτο σαββατοκύριακο κυκλοφορίας, η ταινία έλαβε 220.100.000 δολάρια παγκοσμίως, σηματοδοτώντας το δεύτερο μεγαλύτερο άνοιγμα για μια ταινία που δεν κυκλοφόρησε κατά τη διάρκεια του καλοκαιριού ή σε περίοδο διακοπών (πίσω από το The Hunger Games), το τέταρτο μεγαλύτερο άνοιγμα για μια ταινία Disney και το τέταρτο για το 2010. Κυριαρχούσε επί τρία διαδοχικά σαββατοκύριακα στο παγκόσμιο box office. Στις 26 Μαΐου 2010, 85 μέρες μετά την κυκλοφορία της, έγινε η έκτη ταινία που ξεπέρασε έσοδα αξίας 1,000,000,000 δολαρίων και η δεύτερη ταινία τον Walt Disney Studios που το έκανε.
Στις Ηνωμένες Πολιτείες και τον Καναδά, η Αλίκη στη Χώρα των Θαυμάτων είναι η πεντακοστή δεύτερη ταινία με την υψηλότερη απόδοση. Η ταινία προβλήθηκε στις 5 Μαρτίου 2010 σε περίπου 7.400 οθόνες και 3.728 αίθουσες με 40.804.962 έσοδα κατά τη διάρκεια της πρώτης ημέρας, από τα οποία, 3.900.000 προήλθαν από προβολές τα μεσάνυχτα, θέτοντας ένα νέο ρεκόρ προβολών για τον μήνα Μάρτιο. Είχε το μεγαλύτερο μέσο όρο εισπράξεων για τα σαββατοκύριακα του 2010 ανά θεάτρο (31.143 δολάρια ανά θέατρο). Στον υπόλοιπο κόσμο, η Αλίκη είναι η εικοστή έβδομη ταινία με τις υψηλότερες αποδόσεις και η πιο επιτυχημένη για το 2010. Ξεκίνησε με εκτιμώμενα 94.000.000 δολάρια, στην κορυφή του box office, και παρέμεινε εκεί για συνολικά πέντε σαββατοκύριακα. Μετά τη Βόρεια Αμερική, η δεύτερη χώρα στην οποία είχε τη μεγαλύτερη επιτυχία ήταν η Ιαπωνία με 133.700.000 δολάρια, ακολουθούμενη από το Ηνωμένο Βασίλειο, την Ιρλανδία και τη Μάλτα με 64.400.000 και τη Γαλλία με 45.900.000.
Κριτική
Η ανασκόπηση της Rotten Tomatoes ανάφερε ότι το 52% των κριτικών έδωσαν στην ταινία μια θετική κριτική, και με βάση 265 κριτικές ο μέσος όρος της ταινίας είναι 5,7/10. Η ομοφωνία ήταν: Η Αλίκη του Τιμ Μπάρτον θυσιάζει την ελάχιστη αφηγηματική συνοχή του βιβλίου - και μεγάλο μέρος της καρδιάς του - αλλά είναι μια αναμφισβήτητη οπτική απόλαυση. Το Metacritic το βαθμολόγησε με 53/100 βασισμένο σε 38 αξιολογήσεις.
Ο Τοντ Μσκάρθι την επαίνεσε για τις «στιγμές της απόλαυσης, του χιούμορ και της χαλάρωσης», ολοκληρώνοντας: Αλλά γίνεται όλο και πιο συνηθισμένη και βαρετή καθώς συνεχίζεται, και καταλήγει σε μία γενική κλιμάκωση μάχης παρόμοια με οποιοδήποτε άλλη CGI-περιπετειώδης ταινία των τελευταίων ετών. Ο Μάικλ Ρεχτσάφεν δήλωσε ότι "ο Μπάρτον έχει χρησιμοποιήσει ένα «ανατρεπτικά πνευματώδης, έξοχο καστ», που καταφέρνει να χτυπήσει όλα τα συναισθηματικά ικανοποιητικά σημάδια, ενώ συγχαίρει επίσης την εικόνα που παρήχθει από τον υπολογιστή (CGI): Είναι το οπτικό τοπίο που κάνει τη νέα περιπέτεια της Αλίκης τόσο θαυμάσια, καθώς η τεχνολογία έχει τελικά καταφέρει να συμβαδίσει με τη φαντασία του Μπάρτον. Η μέση βαθμολογία που έδωσε το κοινό στην ταινία είναι Α-. Ωστόσο δέχθηκε και αρκετές αρνητικές κριτικές. Πολλοί κριτικοί επικρίνουν την απόφαση να μετατραπεί η Αλίκη σε «αποικιοκρατικό επιχειρηματία» στο τέλος της κινηματογραφικής σκηνής. Δεδομένου του ρόλου της Βρετανίας στον πρώτο και δεύτερο πόλεμο του Οπίου κατά τη διάρκεια της βικτωριανή εποχής και της ξένης κυριαρχίας της Κίνας μέσω «άνισων συνθηκών», ο Κέβιν Σλάτεν γράφει: Δεν είναι μόνο ενοχλητική απεικόνιση για ένα γυναικείο πρότυπο σε μια ταινία της Disney, αλλά είναι επίσης και σαν μια γιορτή για την εκμετάλλευση που βίωνε η Κίνα για έναν αιώνα. Ο δημιουργός παιχνιδιών, McGee, γνωστός για τη δημιουργία του «Alice and Alice: Madness Returns», κλήθηκε σε μια συνέντευξη το 2011 σχετικά με την ταινία του Τιμ Μπάρτον, καθώς και οι δύο εκδόσεις μοιράζονται σχεδόν την παρόμοια σκοτεινή και ψυχρή απεικόνιση της Χώρας των Θαυμάτων. Ο McGee επαίνεσε τα εικονογραφήματα και τον ήχο της ταινίας, αλλά επέκρινε την έλλειψη σκηνών που δόθηκαν στην Αλίκη σε σχέση με τους άλλους χαρακτήρες. Ένιωθε ότι η Αλίκη δεν είχε κανέναν σκοπό στην ιστορία και ότι απλώς χρησιμοποιήθηκε ως «εργαλείο».
Soundtrack
Ο μακροχρόνιος συνεργάτης του Μπάρτον, Ντάνι Έλφμαν, κυκλοφόρησε το μουσικό άλμπουμ της ταινίας στις 2 Μαρτίου 2010. Έφτασε στο #89 στο αμερικάνικα τσαρτς.
Almost Alice
Το Almost Alice είναι μια συλλογή τραγουδιών από διάφορους μουσικούς καλλιτέχνες, εμπνευσμένοι από την ταινία. Το ομώτιτλο τραγούδι, Alice της Αβρίλ Λαβίν, κυκλοφόρησε στις 27 Ιανουαρίου 2010. Άλλα κυκλοφορημένα τραγούδια είναι το Follow Me Down από τους 3OH!3, το Her Name Is Alice από το συγκρότημα Shinedown και το "Party Tea" από την Kerli. Το άλμπουμ κυκλοφόρησε στις 2 Μαρτίου 2010.
Αντίκτυπος
Μετά την κυκλοφορία και την επιτυχία της ταινίας, η Walt Disney Pictures ανακοίνωσε την ανάπτυξη διάφορων κλασικών παραμυθιών σε ταινίες. Οι ταινίες Maleficent, Cinderella, The Jungle Book και Beauty and the Beast ακολούθησαν παρόμοια επιτυχία στο box-office με τις τελευταίες τρεις να κερδίζουν επίσης θετικές κρητικές. Η Disney επίσης ανακοίνωσε και την ανάπτυξη ταινιών για τα Κρίστοφερ Ρόμπιν, Ντάμπο, το ελεφαντάκι, Αλαντίν, Ο Βασιλιάς των Λιονταριών, Μουλάν, Πινόκιο,, Πίτερ Παν, Το Σπαθί του Βασιλιά Αρθούρου, Η Μικρή Γοργόνα, Χιονάτη και Τα 101 σκυλιά της Δαλματίας.
Συνέχεια
Στις 7 Δεκεμβρίου 2012, ανακοινώθηκε ότι σχεδιάζετε να γυριστεί μια συνέχειας της ταινίας. Η Λίντα Γούλβερτον έγραψε το σενάριο και ο Τιμ Μπάρτον ανέλαβε τη σκηνοθεσία. Στις 31 Μαΐου 2013, ο Τζέιμς Μπόμπιν ξεκίνησε τις διαδικασίες για να κατευθύνει τη συνέχεια της ταινίας, με τίτλο: Η Αλίκη στη Χώρα των Θαυμάτων: Μέσα Από Τον Καθρέφτη. Ο Τζόνι Ντεπ επέστρεψε ως ο Τρελοκαπελάς, η Μία Βασικόβσκα ξανά ως Αλίκη και η Έλενα Μπόναμ Κάρτερ επέστρεψε ως η Κόκκινη Βασίλισσα. Αρκετά άλλα μέλη του καστ από την ταινία του 2010 επανέλαβαν επίσης τους ρόλους τους στο σίκουελ. Οι Σάσα Μπάρον Κοέν και Ρις Ίφανς ήταν νέες προσθήκες στο καστ. Ο τίτλος άλλαξε ξανά σε: Η Αλίκη Μέσα Από Τον Καθρέφτη, και κυκλοφόρησε στις 27 Μαΐου 2016.
Παραπομπές
Κατηγορία:Ταινίες του 2010 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Αμερικανικές 3D ταινίες Κατηγορία:Αμερικανικές περιπετειώδεις ταινίες φαντασίας Κατηγορία:Ταινίες σχετικές με ευγενείς Κατηγορία:Ταινίες βασισμένες σε πολλά έργα Κατηγορία:Ταινίες σε σκηνοθεσία Τιμ Μπάρτον Κατηγορία:Ταινίες γυρισμένες στο Λος Άντζελες Κατηγορία:Ταινίες που κέρδισαν Όσκαρ Καλύτερης Ενδυματολογίας Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης Κατηγορία:High fantasy ταινίες Κατηγορία:Ταινίες παραγωγής Walt Disney Pictures Κατηγορία:Ταινίες ζωντανής δράσης βασισμένες σε ταινίες κινουμένων σχεδίων της Disney Κατηγορία:Ταινίες τοποθετημένες στο Λονδίνο Κατηγορία:Ταινίες IMAX
La Forza (τραγούδι)
Το La Forza είναι ένα τραγούδι από την Εσθονή τραγουδίστρια Ελίνα Νετσάγιεβα. Το τραγούδι εκπροσώπησε την Εσθονία στη Eurovision 2018. Στον τελικό ΄κατέλαβε την 8η θέση.
Παραπομπές
Κατηγορία:Τραγούδια του 2018
Αμυγδαλές
thumb|250px|αμυγδαλές Οι αμυγδαλές είναι μια μάζα λεμφικού ιστού, η οποία βρίσκεται στο εσωτερικό της στοματικής κοιλότητας και αποτελείται από δύο σπογγώδεις αδένες, έναν στην αριστερή πλευρά και έναν στην δεξιά. Στη μέση ακριβώς των Αμυγδαλών βρίσκεται η σταφυλή. Είναι πιθανόν να έχουν πάνω τους και κάποιες σπίλες (μικρές τρυπούλες), χωρίς όμως αυτό να είναι απαραίτητο.
Κατά το πρώτο μισό του 20ου αιώνα θεωρούνταν ότι οι λοιμώξεις των αμυγδαλών ευθύνονται για συστηματικές διαταραχές, και οι αφαίρεσή τους αποτελούσε κοινή πρακτική. Ο ρόλος τους είναι να αναγνωρίζουν τα διάφορα μικρόβια και τους ιούς και να δημιουργούν αντισώματα εναντίον τους, και τουλάχιστον τα πρώτα χρόνια της ζωής συμβάλλουν στην άμυνα του οργανισμού. Επίσης, μελέτες έδειξαν τις θετικές επιδράσεις της μη αφαίρεσης των αμυγδαλών. Και σήμερα τα προβλήματα με τις αμυγδαλές θεωρούνται τέτοια που η αφαίρεσή τους είναι συνηθισμένη, αλλά για τους παραπάνω λόγους η αναγκαιότητα αφαίρεσης είναι αντικείμενο διαφωνιών. Πάντως γενικά, προτείνεται και είναι ίσως είναι αναγκαία η αφαίρεση όταν υπάρχει υπερτροφία, και όταν οι λοιμώξεις είναι συχνές (4-6 φορές το χρόνο, ή τουλάχιστον 3 επεισόδια το χρόνο για δύο χρόνια).
Εξωτερικοί σύνδεσμοι
Κατηγορία:Αδένες Κατηγορία:Λεμφικό σύστημα Κατηγορία:Ανοσοποιητικό σύστημα
Σπινόσαυρος
Ο Σπινόσαυρος ήταν μεγάλος θηριόποδας δεινόσαυρος που έζησε στην μέση κρητιδική περίοδο. Έζησε πριν από 100 με 95 εκατομμύρια χρόνια,την ίδια χρονική περίοδο με ένα άλλο γιγάντιο αρπακτικό τον Καρχαροδοντόσαυρο,αλλά δεν ανταγωνίζονταν για τροφή.
Χαρακτηριστικά
Ο Σπινόσαυρος ζούσε στις ακτές και τα ποτάμια της Βορείου Αφρικής. Ο πρώτος σκελετός Σπινόσαυρου καταστράφηκε στο 2ο Παγκόσμιο Πόλεμο δω νφξ φτιάξωκαι έτσι για χρόνια ήταν άγνωστο το πώς έμοιαζε αυτό το ζώο. Σύμφωνα με νέα ευρήματα έχουν γίνει διάφοροι υπολογισμοί που δείχνουν ότι οι ενήλικες Σπινόσαυροι έφταναν τα 14-18 μέτρα σε μήκος και σε βάρος τους 7-21 τόνους. Πιο πρόσφατες έρευνες δείχνουν ότι πιθανότατα το μεγαλύτερο δείγμα είχε μήκος 16 μέτρα και ζύγιζε γύρω στους 7.5 τόνους. Είναι το μεγαλύτερο  χερσαίο αρπακτικό όλων των εποχών.
Στην πλάτη του είχε ένα ιστίο μήκους 2 μέτρων. Η χρήση του δεν είναι ακριβής, ίσως το χρησημοποιούσε για την ρuθμιση της θερμοκρασίας του σώματός του. Επιπρόσθετα σύμφωνα με την έρευνα του N.Ibrahim είχε επίπεδη πλατιά ουρά παρόμοια με αυτή των γυρίνων ή των τριτώνον που πιθανό να χρησίμευε στο κολύμπι. Τέλος είχε στενόμακρο κρανίο με μήκος έως και 1,8 μέτρα παρόμοιο με αυτό του κροκόδειλου.
Διατροφή
Ο Σπινόσαυρος περνούσε τον περισσότερο καιρό στον νερό κυνηγόντας μεγάλα ψάρια και κροκόδειλους στα ποτάμια και πλησιόσαυρους και πτερόσαυρους στις ακτές. Σε καιρούς ξηρασίας τρεφόταν με κουφάρια δεινοσαύρων που έκλεβε από άλλα αρπακτικά ή φυτοφάγους δεινόσαρους που κυνηγούσε ο ίδιος.Το στενόμακρο κρανίο του σπινόσαυρου ήταν κατάλληλο για να γραπώνει ψάρια από το νερό..
Παραπομπές
Κατηγορία:Δεινόσαυροι
Θανάσης Θεοχαρόπουλος
Ο Θανάσης Θεοχαρόπουλος (γενν. Βέροια, 5 Νοεμβρίου 1978) είναι Έλληνας πολιτικός, στέλεχος του ΣΥ.ΡΙΖ.Α. - Προοδευτική Συμμαχία και πρώην πρόεδρος της Δημοκρατικής Αριστεράς.
Προσωπική ζωή και σπουδές
Ο Θανάσης Θεοχαρόπουλος γεννήθηκε στις 5 Νοεμβρίου 1978 στη Βέροια και ζει στον Άλιμο Αττικής.
Είναι γεωπόνος, διδάκτωρ αγροτικής οικονομίας, ενώ έχει εργαστεί σε ανώτατα εκπαιδευτικά ιδρύματα και έχει διδάξει ένα σημαντικό εύρος μαθημάτων με αντικείμενο τη βιώσιμη ανάπτυξη, την αγροτική πολιτική και την οικονομική περιβάλλοντος. Επίσης, έχει συμμετάσχει σε αρκετά ερευνητικά προγράμματα της Ευρωπαϊκής Επιτροπής, ενώ έχει συγγράψει περισσότερα από 50 άρθρα σε επιστημονικά περιοδικά, συνέδρια και επιστημονικά βιβλία.
Είναι παντρεμένος με τη Φρίντα Γάζαρου, με την οποία έχει αποκτήσει δύο παιδιά, τη Ναντίν και τον Στέφανο.
Πολιτική σταδιοδρομία
Από τον Ιούλιο του 2012 μέχρι τον Ιούλιο του 2013 διετέλεσε Ειδικός Γραμματέας Κοινοτικών Πόρων και Υποδομών του Υπουργείου Αγροτικής Ανάπτυξης και Τροφίμων.
Από τον Ιανουάριο του 2014 μέχρι τον Φεβρουάριο του 2015 διετέλεσε γραμματέας της Κεντρικής Επιτροπής της Δημοκρατικής Αριστεράς., θέση στην οποία εκλέχθηκε δύο φορές μετά το 2ο και το 3ο Συνέδριο του κόμματος.
Στο 4ο Συνέδριο της Δημοκρατικής Αριστεράς, το οποίο διεξήχθη από τις 5 μέχρι τις 7 Ιουνίου 2015, ο Θανάσης Θεοχαρόπουλος εξελέγη πρόεδρος του κόμματος, συγκεντρώνοντας το 52,88% των ψήφων.
Στις 10 Σεπτεμβρίου 2015 ανακοινώθηκε η τοποθέτησή του ως επικεφαλής του ψηφοδελτίου επικρατείας της εκλογικής συνεργασίας Δημοκρατική Συμπαράταξη, στην οποία συμμετείχαν το Πανελλήνιο Σοσιαλιστικό Κίνημα, η Δημοκρατική Αριστερά και οι Κινήσεις Πολιτών για τη Σοσιαλδημοκρατία, ενόψει των εκλογών του Σεπτεμβρίου 2015. Ο Θανάσης Θεοχαρόπουλος εξελέγη βουλευτής Επικρατείας στις εκλογές του Σεπτεμβρίου 2015 και ήταν κοινοβουλευτικός εκπρόσωπος της Δημοκρατικής Συμπαράταξης.